Illum tela' jixhed l-Ispettur Wayne Camilleri fil-konfront tal-aħwa Adrian u Robert Agius, magħrufin bħala Ta' Maksar u tal-assoċjati tagħhom Jamie Vella u George Degiorgio. Robert Agius u Jamie Vella qed jiġu akkużati li pprovdew il-bomba li biha nqatlet il-ġurnalista Daphne Caruana Galizia fl-2017. Adrian Agius qed jiġi akkużat li kkummissjona l-qtil tal-avukat Carmel Chircop fl-2015 filwaqt li Vella u Degiorgio qed jiġu akkużati bil-qtil ta' Chircop f'Birkirkara. Degiorgio qed jgħaddi minn proċeduri separati rigward l-involviment tiegħu fil-qtil tal-ġurnalista. L-Ispettur li jaħdem mal-Iskwadra tal-Omiċidji ġie mistoqsi mill-Qorti fuq il-vetturi ta' Agius. Hu semma li kien hemm Mercedes, Mitsubishi, Yamaha, żewġ vetturi ta' Honda u Mercedes oħra bi pjanċa tal-vettura barranija u falza bl-isem ta' "Maksar". Rigward din il-vettura, l-Ispettur qal li l-akkużat kien qal lill-Pulizija li l-vettura ma kinitx qed tintuża u li kien żamma għax kienet ta' missieru. Ir-rikordji ta' dan il-każ intbagħtu lill-Uffiċċju tal-Avukat Ġenerali. Il-każ se jkompli fit-12 Jannar fis-1.30pm. Il-Maġistrat Caroline Farrugia Frendo ppresediet fuq il-każ. L-avukati Alfred Abela u Rene Darmanin irrappreżentaw l-aħwa Agius u Jamie Vella filwaqt li Degiorgio ma kellux l-assistenza ta' avukat. L-avukat George Camilleri deher f'isem l-Uffiċċju tal-Avukat Ġenerali. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61aefd8170e03_rand.td-a-rec-img{text-align:left}.td_uid_3_61aefd8170e03_rand.td-a-rec-img img{margin:0 auto 0 0}